വൃക്കരോഗികള്ക്കു ശാന്തിഭവനില് സൗജന്യ ഡയാലിസിസ് പല്ലിശേരി: സെന്റ് വിന്സെന്റ് ഡി പോള് സൊസൈറ്റിയുടെ സഹകരണത്തോടെ ശാന്തിഭവന് പാലിയേറ്റീവ് ഹോസ്പിറ്റലില് പാവപ്പെട്ട 16 കിഡ്നി രോഗികള്ക്ക് സൗജന്യമായി ഡയാലിസിസ് നടത്തുന്നു. രോഗികളെ ദത്ത് എടുക്കുന്നതിന്റ ഉദ്ഘാടനം തൃശൂര് അര്ച്ച്ബിഷപ് മാര് ആന്ഡ്രൂസ് താഴത്ത് നിര്വഹിച്ചു. കോറോണ മൂലമുണ്ടായ സാന്പത്തിക പ്രതിസന്ധികള്ക്കിടയിലും വിന്സെന്റ് ഡി പോള് സൊസൈറ്റി നടത്തുന്ന കാരുണ്യ പ്രവൃത്തികള് മാതൃകാപരമാണെന്ന് ആര്ച്ച്ബിഷപ് പറഞ്ഞു. ശാന്തിഭവന് പാലിയേറ്റീവ് ഹോസ്പിറ്റലില് ചേര്ന്ന ചടങ്ങില് വിന്സെന്റ് ഡി പോള് സൊസൈറ്റിയുടെ അധ്യാത്മിക ഉപദേഷ്ടാവ് ഫാ. ജിക്സണ് താഴത്ത് അധ്യക്ഷത വഹിച്ചു. ശാന്തിഭവന് പാലിയേറ്റീവ് ഹോസ്പിറ്റല് സിഇഒ ഫാ. ജോയ് കൂത്തൂര്, അഡ്മിനിസ്ട്രേറ്റര് സിസ്റ്റര് റൊസാല്ബ എഫ്എസ്സി, തൃശൂര് സോണ് ചീഫ് കോര്ഡിനേറ്റര് ഫാ. ബാസ്റ്റ്യന് ആലപ്പാട്ട്, വിന്സെന്റ് ഡി പോള് സൊസൈറ്റി സെന്ട്രല് കമ്മിറ്റി പ്രസിഡന്റ് ജോസ് ജെ. മഞ്ഞളി, മുന് പ്രസിഡന്റ് കെ.എ. ഷിബു, ഒല്ലര് എസി പ്രസിഡന്റ് പി.ആര്. സണ്ണി എന്നിവര് പ്രസംഗിച്ചു.